CELEX: 62013CN0647
Language: hr
Date: 2013-12-06 00:00:00
Title: Predmet C-647/13: Zahtjev za prethodnu odluku koji je 6. prosinca 2013. uputio Cour du travail de Bruxelles (Belgija) — Office national de l'emploi protiv Marie-Rose Melchior

1.3.2014   
            
            
               HR
            
            
               Službeni list Europske unije
            
            
               C 61/5
            
         Zahtjev za prethodnu odluku koji je 6. prosinca 2013. uputio Cour du travail de Bruxelles (Belgija) — Office national de l'emploi protiv Marie-Rose Melchior
   (Predmet C-647/13)
   2014/C 61/07
   Jezik postupka: francuski
   
      Sud koji je uputio zahtjev
   
   Cour du travail de Bruxelles
   
      Stranke glavnog postupka
   
   
      Tužitelj: Office national de l'emploi
   
      Tuženik: Marie-Rose Melchior
   
      Prethodno pitanje
   
   Protive li se načelo lojalne suradnje i članak 4. stavak 3. UEU-a s jedne strane i članak 34. stavak 1. Povelje o temeljnim pravima s druge strane tome da, u vezi s priznavanjem prava na pristup davanjima za nezaposlene, država članica odbije:
   
               —
            
            
               uzeti u obzir razdoblja rada izvršenog u svojstvu člana ugovornog osoblja u službi institucije Europske unije sa sjedištem u toj državi članici, osobito kada je, kako prije tako i nakon razdoblja zaposlenja u svojstvu člana ugovornog osoblja, kao zaposlenik ostvario prava na temelju zakonodavstva spomenute države članice;
            
         
               —
            
            
               izjednačiti dane nezaposlenosti za koje se ostvaruje pravo na naknadu u okviru „Uvjeta zaposlenja ostalih službenika Europske unije” s radnim danima, s obzirom na to da za dane nezaposlenosti za koje se ostvaruje pravo na naknadu, sukladno zakonodavstvu spomenute države članice, postoji pravo na takvo izjednačavanje?